Բաղդադը ցանկանում է վերացնել Մոսուլից փախստակաների ճամբարները
Իրաքյան պաշտոնյաներն ասում են, որ Բաղդադը ցանկանում է վերացնել Մոսուլից փախստականների համար նախատեսված ճամբարները մինչև այս տարվա վերջ, քանի որ քաղաքը ազատագրվել է Դաեշ-ից: Այս պահին, ըստ Իրաքի իշխանությունների, մեկ միլիոն տեղահանվածներից 200 հազարը վերադարձել է քաղաք:
Իրբիլից ոչ հեռու գտնվող Բահարկայի փախստականների համար ճամբարում բնակվում է մոտ 4000 մարդ, ովքեր տեղահանվել են այստեղ Հյուսիսային Իրաքից: Նրանք այն հազարավոր փախստականներից են, ովքեր լքել են քրդական այդ շրջանները Մոսուլի համարա Դաեշ-ի դեմ մղվող ռազմական գործողությունների ընթացքում: Նրանցից ոմանք չեն ցանկանում վերադառնալ: Փախստական Նադիա Ալիի ամուսինը զոհվել է Մոսուլում: «Ես այնտեղ տուն չունեմ: Գերադասում եմ ապրել նման պայմաններում, քան վերադառնալ մի քաղաք, ուր չկա անվտանգություն»,- ասում է կինը: Շատերն այստեղ կորցրել են իրենց հարազատներին, իսկ նրանց տները ավերվել են Դաեշ-ի դեմ կռիվների ժամանակ: Այնտեղ իրավիճակը շարունակում է մնալ լարված: «Իրաքի վարչապետն ասում է՝ վերադարձեք: Եթե ես չունեմ գումար, ինչպե՞ս վերադառնամ», - ասում է Մոսուլից մի փախստական: Բացի այդ, հարաբերությունները կրոնական տարբեր խմբերի, մասնավորապես սունիների ու շիաների միջև շարունակում են մնալ հակասական: Ոմանք հրաժարվում են իրենց համարել իրաքցի: Այս ամենն էլ ավելի է դժվարացնում կառավարության գործունեությունը, մասնավորապես ճամբարների վերացման հարցում: